Pronombres indefinius en aragonés

Os **pronombres indefinius en aragonés** se relacionan con adchectivos indefinius que substituyen substantivos que iban acompanyau d'estos adchectivos indefinius. A sobén van acompanyaus con a particla pronomino-adverbial *[[en/ne]]*.

## Pronombre indefiniu ''atro'', ''atra''
Si no fa de pronombre y acompanya a un substantivo fa d'adchectivo indefiniu. Presenta variación en chenero y numero: *atro*, *atra*, *atros*, *atras*, que derivan d'o latín *ALTERU* a traviés d'as formas intermeyas *altro*, *altra*, *altros*, *altras* que encara se fa servir en belsetán y benasqués. En aragonés cheneral por un regular se fan servir as formas coincidents con o castellano *otro*, *otra*, *otros*, *otras*, que s'han orichinau por vocalización d'a *l* en *u* y reducción d'o diftongo decreixient *-au-*. As formas con *a* se conservan en aragonés d'a Val de Tella, chistabín y baixorribagorzán pero en retacule.
****Atro''' que n'hai mas allá, allí no ha levantau o [[gudrón]]''.

Se puet combinar con o indefiniu ''un'':
*''Da-le-ne '''unatro***.
****Unatra''' quiers''.

== Pronombre indefiniu ''belatro'', ''belatra'' ==
Ye a combinación entre l'adchectivo indefiniu ''bel'', ''bella'' y o pronombre indefiniu ''atro'', ''atra'':
****Belatro** lo fará''.
*''No soi yo: será **belatro***.

== Pronombre indefiniu ''belún'', ''beluna'' ==
Os pronombres ''belún'' en masculín y ''beluna'' en femenín amaneixen substituindo sustantivos acompanyaus d'os adchectivos ''bel'' y ''bella'', y por un regular irá acompanyau con a particla pronomino-advervial ''[[en/ne]]'':
*''Bi heba '''bel''' onso en a selva'' - ''Bi '''n''''heba '''belún''' en a selva''.
*''Tiengo '''bella''' manzana'' - ***En** tiengo **beluna***.
****Belluno** en i hei, de [[moixardón]]''.

A suya representación grafica será chunta (''belún(o)'') y no deseparada (''bel un(o)''), d'acuerdo con o criterio que o primer formant no presenta una marca flexiva.

L'adchectivo ''bel'', ''bella'' gosa fer-se servir en singular, d'astí que bel autor como [[Brian Mott]] diga que ''belún'' y ''beluna'' no tienen formas en plural. Manimenos atros autors como [[Chabier Lozano Sierra]] afirman que as formas plurals ''beluns'' y ''belunas'' existen pero son d'uso ocasional:

Pa referir-se a una persona indeterminada tamién se fa servir ''belún'', y no irá acompanyau con a particla pronomino-adverbial ''en/ne'':
*''Allá viene **belún***.

En [[aragonés belsetán|belsetán]] conserva la [[L·l|ele cheminada]] d'o latín: ''bel·laun'' y ''bel·launa''. Tamién se documenta as formas ''belguno'', ''belguna'' en l'[[aragonés tensino|aragonés tensín]] que feba servir [[Gil del Cacho]] (de [[Tramacastiella de Tena]]), y que talment sigan cruces con as formas castellanas ''alguno'', ''alguna''.

Dende zaguers d'o [[sieglo XX]] se va fendo servir cada vegada menos, y poquet a poquet lo va substituindo lo castellanismo ''alguno'', ''alguna'' (y como persona indeterminada ''alguien''). Ya ha desareixiu en cualques [[dialectos de l'aragonés|parlas altoaragonesas]] como l'[[aragonés d'o Viello Sobrarbe]] (por o menos dende o [[sieglo XIX]]). En [[aragonés benasqués|benasqués]] se'n rechistra bel uso esporadico a un informant de mes de 84 anyadas, podendo dicir-se que ye conoixiu u emplegau dende l'aragonés d'a [[aragonés tensino|Val de Tena]] dica la [[aragonés chistabín|Val de Chistau]].

== Pronombre indefiniu ''dengún'' ''denguna'' ==
Deriva d'o latín ''NEC UNU'', y ye cognato d'o catalán ''ningú''. En belsetán corresponde a un pronombre referiu a personas con significau negativo, de no presencia, tamién en benasqués, a on se presenta sin –n final ''digú''/''degú''. Se puet combinar con l'adverbio de negación ''no'':
*''No he visto a no '''dingún'''.''
*''No i vayas que no i hai '''dingún'''.''

Tiende a ser substituyiu por o castellanismo ''nadie''. En as variants d'aragonés a on no existe o indefiniu ''garra'' ye o indefiniu ''dingún''/''dengún'' o que cumple a suya función.

== Pronombre indefiniu ''garra'' ==
''Garra'' como adchectivo indefiniu ye invariable. Como pronombre ye tamién invariable. Documentau en [[aragonés chistabín|chistabín]], [[Aragonés d'a valle de Tella|aragonés d'a Val de Tella]], [[Aragonés de Sierra Ferrera|Baixo Penyas]], [[Aragonés d'a valle de Vio|Val de Vio]], [[Fanlo]], [[Bestué]], [[Aragonés de Sobrepuerto|Sobrepuerto]], [[Bara]], [[Aragonés panticuto|Panticosa]], y dica as [[Cinco Villas]]. En benasqués no se fa servir ''garra'' y se troba ''cap'' u ''cap de''. En as atras variants de l'aragonés se fa servir ''dengún'', ''denguna''. Eixemplos: 
*''Aquí en nuestra casa no''''n''' i hai '''garra'''.
*''No '''n''''hi hai '''garra''' buen.''
*''Ya no '''n''''hai '''garra''' astí.''
****Garra** l'ha dito.''
*''Cuantas uellas tiens? No **garra**,''

En oracions [[oracions interrogativas en aragonés|interrogativa]]s y [[oracions condicionals en aragonés|condicional]]s tien valua positiva:
*''¿ te**'n** falta **garra**?''
*''Se **garra** **en** veis m'avisas.''

== Pronombre indefiniu ''guaire'' ==
Se fa servir en oracions negativas y interrogativas:
*''No**'n** verá **guaires**, d'estes cremallos aora''.

== Pronombre indefiniu ''mica'' ==
A parola ''mica'' gosa presentar-se mes a sobén como [[Adchectivos indefinius en aragonés|adchectivo indefiniu]] u como [[Adverbios de cantidat en aragonés|adverbio de cantidat]] que no como pronombre indefiniu. Un uso como pronombre indefiniu ye:
*''Puede ser que no**'n** beba **mica** mas'' (referindo-se a una [[bebida]] nombrada enantes).

== Pronombre indefiniu ''otri'' ==
Representa a fosilización d'un [[dativo]] ''ALTERI'' en ciertas expresions. Presenta equivalents en [[idioma catalán|catalán]], [[idioma occitán|occitán]] y [[idioma francés]].
*''Traballar pa **otri**.''
*''No i heba **otri**.
*''Tu con patas d**'otri** pues marchar lihero''.

== Pronombre indefiniu ''cualcún'', ''cualcuna'' ==
Este pronombre indefiniu se relaciona con l'adchectivo indefiniu ''cualque'':
*''¿ has visto **cualque** [[chabalín]] en Sallena? / Si que**'n** he visto **cualcún**.

O pronombre ''cualcún'', ''cualcuna'' se fa servir en [[aragonés belsetán|belsetán]] y [[aragonés chistabín|chistabín]]. En belsetán no se fa servir guaire, fendo-se servir mes ''bel•laún'', amés se troba as variants ''cualquecún'' y ''cualquecuna'' que coexisten con ''cualcún'' y ''cualcuna''. Eixemplos d'uso:
*''I hai **cualcuns** que s'atriben a trobar la felicidat, entremistanto que atros no fan so que penar''.
*''Tienen miradas unas cuantas mullers, **cualcunas** las i fan puyar dos veces a'l diya ta dar de tetar a's criyez que s'han quedau de pupillez''.
*''¿I hai **cualquecún** en casa?'' 
*''Se vas per [[cerveza]] me**'n** trayes **cualcuna**.''

== Pronombre indefiniu ''cuantos'', ''cuantas'' ==
Tien un significau pareixiu a ''cualcún'' u ''belún'' pero indica cierta imprecisión de numero. No admite a forma singular:
*''No se si va a trayer-me **cuantas**.''

== Pronombre indefiniu ''tot'', ''toda''/''tota'' ==
''Tot'', ''toda''/''tota'', ''toz'', ''todas''/''totas'' ye a evolución d'o latín ''tōtus'', ''tōta'', ''tōtum''. En aragonés cheneral son mes frequents as formas con fonetica coincident con a castellana ''to'', ''toda'', ''todos'', ''todas'', conservando-se as formas mes diferents en [[aragonés belsetán|belsetán]] y [[aragonés benasqués|benasqués]].	
*''Se se'n van **totas**.''	
*''Ye el [[forniquer]] de **totas*'.*

En l'aragonés d'a Val de Tella se presenta como *tot*, *toda*, *toz*, *todas*, no pronunciando-se a -t final en a mes gran part d'os casos y tendendo a perder-se a forma *toz* debant d'a forma *todos* por castellanización. Tamién en chistabín se diz *tot*, *toda*, *toz*, *todas*, pronunciando-se en Chistén /toa/ y /toas/.

## Referencias

## Bibliografía
* Chabier Tomás Arias: *[[Elementos de lingüística contrastiva en aragonés: estudio de algunas afinidades con gascón, catalán y otros romances]]*. Editorial: Universidat de Barcelona, 2016.
* Brian Mott: *[[El Habla de Gistain]]*. Instituto de Estudios Altoaragoneses, 1989.
* Academia de l'Aragonés *[[Propuesta ortografica de l'Academia de l'Aragonés]]*. EDACAR, 7. Zaragoza, 2010.
* Chabier Lozano Sierra: *[[Aspectos Lingüisticos de Tella. Aragonés de Sobrarbe (Huesca)]]*. Gara d'Edizions - Prensas Universitarias de Zaragoza - Institución Fernando el Católico. 2010.

## Se veiga tamién
*Adchectivos indefinius en aragonés.
*Adverbios de cuantidat en aragonés.
*Pronombres indefinius en francés.